**სარჩევი**

1. ტენდერის მიზანი
2. შერჩევის პროცესის მიმდინარეობა
3. ტენდერით შესასყიდი მომსახურების სპეციფიკაციები
4. ტექნიკური მოთხოვნები
5. სატენდერო წინადადება
6. პრეტენდენტის დისკვალიფიკაცია
7. დამატებითი მოთხოვნები
8. კონფიდენციალურობა
   * + 1. **ტენდერის მიზანი**

შპს „ჯინო პარკი“ (აკვაპარკი) და შპს „ენჯი და კომპანია“ (220 ნომრიანი სასტუმრო კომპლექსი) პრეტენდენტებს სთავაზობს გამოცხადებულ ტენდერში: „აკვაპარკისა და სასტუმროს პროგრამული უზრუნველყოფა“ შეთავაზების წარმოდგენას.

წინამდებარე დოკუმენტის მიზანია, პრეტენდენტს განუმარტოს შპს „ჯინო პარკი“-სა (აკვა პარკი) და შპს „ენჯი და კომპანია“-ს (220 ნომრიანი სასტუმრო კომპლექსი) მოთხოვნები და პირობები სრულყოფილი სატენდერო წინადადების მისაღებად.

ტენდერის შედეგად შერჩეულ პრეტენდენტთან გაფორმდება გენერალური ხელშეკრულება.

* + - 1. **­­შერჩევის პროცესის მიმდინარეობა**

შერჩევის პროცესი ჩატარდება შემდეგი სქემით:

* პრეტენდენტებმა სატენდერო წინადადება უნდა წარმოადგინონ არაუგვიანეს 2020 წლის 11 დეკემბრის 18:00 საათისა.
* შპს „ჯინო პარკი“ (აკვაპარკი) და შპს „ენჯი და კომპანია“ (220 ნომრიანი სასტუმრო კომპლექსი) განიხილავს შემოსულ სატენდერო წინადადებებს და მოახდენს პრეტენდენტ/ებ/ის შეფასებას და შერჩევას, წინასწარ განსაზღვრული შერჩევის კრიტერიუმების მიხედვით.
* საჭიროების შემთხვევაში შერჩეულ პრეტენდენტ/ებ/თან ჩატარდება დამატებითი მოლაპარაკებები.
* საბოლოო ეტაპზე მოხდება პრეტენდენტის შერჩევა და გაფორმდება ხელშეკრულება.
* ტენდერი განხორციელდება შემდეგ ვადებში:

ტენდერის გამოცხადება . . . . . . . . . . . . . . . . . . . . . . . . . .. . . . . . . . . . . . .. . . . . 2 დეკემბერი 2020

სატენდერო წინადადებების მიღება . . . . . . . . . . . . . . . . . . . . . . . . . . . . . . . . . 11 დეკემბერი 2020

გამარჯვებული პრეტენდენტის შერჩევა, შეტყობინების გაგზავნა. . . . . . 18 დეკემბერი 2020

ხელშეკრულების გაფორმება . . . . . . . . . . . . . . . . . . . . . . . . . . . . . . . . . . . . . . 22 დეკემბერი 2020

შპს „ჯინო პარკი“ და შპს „ენჯი და კომპანია“ იტოვებენ უფლებას ტენდერის მიმდინარეობის ნებისმიერ ეტაპზე შეაჩეროს ტენდერი, არ გააგრძელოს ტენდერი, შეწყვიტონ ან/და გამოაცხადოს ახალი ტენდერი პრეტენდენტ/ებ/თან წინასწარი შეთანხმების გარეშე.

ტენდერის შეჩერების/შეწყვეტის შესახებ ინფორმაციის მიღება პრეტენდენტებს შეეძლებათ სატენდერო განცხადების პორტალზე.

ტენდერის შეჩერება ან/და შეწყვეტა არ გამოიწვევს რაიმე სახის, მათ შორის, ფინანასური პასუხისმგებლობის დაკისრებას შპს „ჯინო პარკი“ -სა და შპს „ენჯი და კომპანია“ -სთვის.

შპს „ჯინო პარკი“ და შპს „ენჯი და კომპანია“ იტოვებენ უფლებას კონტრაქტის ხელმოწერამდე გააფართოვონ ან შეცვალონ მოთხოვნები გასაწევ მომსახურებასთან დაკავშირებით, რის შესახებაც ინფორმაცია განთავსდება სატენდერო განცხადებების პორტალზე.

* + - 1. **ტენდერით შესასყიდი მომსახურების სპეციფიკაციები**

სისტემის მიმართ ფუნქციონალური მოთხოვნები -

* პროგრამის ინსტალაცია, კონფიგურაცია, დაგენერირება არსებულ ინფრასტრუქტურასთან - in and out სარეგისტრაციო სალაროებს, კვებისა და სასმელების დეპარტამენტის აუთლეტებს, შესასვლელ/გამოსასვლელ ტურნიკეტებს, კარადებს გაღება/ჩაკეტვის ფუნქციით და ა.შ..
* პროგრამა ორივე ობიექტის შემთხვევაში უნდა იძლეოდეს საშუალებას :
* სტუმრების ინფორმაციის რეგისტრაცია, შესაბამის დოკუმენტაციის მიბმა/ჩანაწერების გაკეთება
* ინდივიდების და ჯგუფებისთვის ოთახების/პაკეტების რეზერვაცია/რეგისტრაცია. არჩეული ოთახის/პაკეტის შეცვლა ( გაუმჯობესება ) როგორც მთლიან ჯგუფზე, ასევე ჯგუფის კონკრეტულ ინდივიდებზე.
* შესვლა/გასვლის კონტროლი - მინი ბარის, სხვადასხვა კვების ობიექტებზე მიღებული მომსახურების, მიქირავებული ნივთების პროგრამული გადამოწმება და გადასახდელი თანხის კონტროლი.
* სპეციალური ფასდაკლებების გათვალისწინება (დიპლომატებზე, ხშირ ვიზიტორებზე )
* სხვადასხვა ფასების გენერირება ოთახის ნომრებსა და აკვაპარკის პაკეტებზე კონკრეტული პერიოდების მიხედვით.
* სასტუმრო ოთახების დაბლოკვა/აკვაპარკის ზონების დროებით დახურვა, შესაბამისი მიზეზების გადამოწმება სისტემაში.
* დაბლოკილი/დროებით დახურული ოთახის/ზონის აქტიური სტატუსის მინიჭება პროგრამულად.
* სპეციალური ფასდაკლებების გენერირება სასტუმროს ვიზიტორებისთვის აკვაპარკის სერვისებზე და პირიქით.
* თითოეულ სტუმარზე აკვაპარკის სამაჯურის რეგისტრაცია, კრედიტის დარიცხვა სამაჯურზე.
* სტუმრის როტაციის კონტროლი სამაჯურების მიხედვით
* სტუმრის ქცევის კონტროლი ( სხვადასხვა ზონებში რა სერვისით ისარგებლა )
* ოთახების/ზონების დატვირთულობის კონტროლი
* საწყობების კონტროლი - საწყობის ფიზიკური ადგილმდებარეობის და საწყობზე პასუხისმგებელი პირის განსაზღვრა. შესყიდული პროდუქციის გადაწერა კონკრეტულ საწყობებზე, ნივთის გატანაზე მოთხოვნის პროგრამულად დაფიქსირება, საწყობიდან საწყობზე გადაწერა, ჩამოწერა, ინვენტარიზაცია.
* თანამშრომლების მინიჭება და განაწილება ოთახებზე/ზონებზე.
* ოთახებში/ზონებში დაზიანებების კონტროლი/სტატუსის შეცვლა/ახალი ინციდენტის დაფიქსირება
* ავტოპარკის მართვის მოდული
* მარაგების მართვის მოდული
* F&B მიმართულების სრული მოდული
* ადამიანური რესურსების მართვის მოდული ( ფრონტის თანამშრომლის შესრულებული სამუშაოს კონტროლი, მისი გაყიდვების კონტროლი, სტუმრის დაყოვნების დროის კონტროლი და ა.შ. )
* რეპორტინგის მოდული - ყოველდღიური ავტომატური რეპორტების მიღება (კონკრეტულ ადამიანებთან) სტუმრებისა და გაყიდვების რაოდენობაზე. დეტალური მონაცემების ნახვის საშუალება კონკრეტული პერიოდების მიხედვით - სტუმრების რაოდენობაზე, ასაკობრივ ჯგუფებზე, მიღებულ თანხებზე (ჩაშლილად, რა ნაწილი რა ობიექტიდან/ზონიდან/სერვისიდან არის ). კომპანიის მენეჯმენტის უზრუნველყოფა ყოველმხრივი ანალიზით
* ხელშეკრულების რეესტრის წარმოება და ვადების კონტროლი
* სხვადასხვა ტიპის მომხმარებლისთვის სხვადასხვა როლისა და უფლებების განსაზღვრა, მომხმარებლისთვის შეზღუდვების მართვა კომპანიის ავტორიზებული პირების მიერ;
* საჭიროების შემთხვევაში სხვა დამატებითი მოდულების ჩაშენება
* შემდგომი მხარდაჭერის შეთავაზება, თანამშრომლების გადამზადება, მუდმივი განახლებების უზრუნველყოფა
  + - 1. **ტექნიკური მოთხოვნები**
* სისტემაში ერთდროულად მუშაობა უნდა შეეძლოს მინიმუმ 50 მომხმარებელს;
* შემსყიდველის მოთხოვნიდან 3 (სამი) სამუშაო დღის ვადაში პრეტენდენტი ვალდებულია განახორციელოს ნიმუშის სახით - პროდუქტის კონკრეტული ფუნქციონალური და ტექნიკური შესაძლებლობების დემონსტრირება
* მიწოდებული სისტემა უნდა მუშაობდეს ნებისმიერი ეკრანის რეზოლუციაზე და ასევე შესაძლებელი უნდა იყოს სისტემის მობილურში ინსტალაცია;
* შესაძლებელი უნდა იყოს სისტემის ნებისმიერ მომხმარებელზე სასურველი Group-ის, Role-ის და Permission Set-ის მინიჭება;
* მონაცემების/რეპორტების ექსპორტის შესაძლებლობა Excel, Word, PDF ფორმატებში;
  + - 1. **სატენდერო წინადადება**

სატენდერო წინადადება უნდა მოიცავდეს შემდეგ დოკუმენტაციას:

1. პრეტენდენტი იურიდიული პირის განახლებული ამონაწერი სამეწარმეო რეესტრიდან;
2. ცნობა სასამართლოდან, რომ პრეტენდენტის წინააღმდეგ არ მიმდინარეობს სამართალწარმოება;
3. ცნობა შემოსავლების სამსახურიდან ბიუჯეტის წინაშე დავალიანების არარსებობის შესახებ;
4. ცნობა, რომ არ მიმდინარეობს პრეტენდენტის მიმართ რეორგანიზაცია-ლიკვიდაცია და/ან გადახდისუუნარობის საქმის წარმოება;
5. შესრულებული პროექტების ჩამონათვალი, მსგავსი პროფილის სამუშაოებზე აქცენტირებით;
6. მინიმუმ ორი სარეკომენდაციო წერილი;
7. ინფორმაცია პრეტენდენტის შესახებ, შევსებული დანართ N 2-ში მითითებული სახით;
8. კონფიდენციალურობაზე შეთანხმების პრეტენდენტის მხრიდან ხელმოწერილი ვერსია (შეთანხმება თან ერთვის დანართი N 3-ს სახით);
9. პრეტენდენტის მიერ ხელმოწერილი აფიდავიტი - აფიდავიტი მოცემულია დანართი N 4-ს სახით;
10. შევსებული და ხელმოწერილი საორენტაციო ხარჯთაღრიცხვა ლარში (დღგ-ს გათვალისწინებით).

ყველა დოკუმენტი უნდა იყოს ხელმოწერილი პრეტენდენტის უფლებამოსილი პირის მიერ და დამოწმებული ბეჭდით (ასეთის არსებობის შემთხვევაში).

დოკუმენტაციის მომზადების თარიღი წინ არ უნდა უსწრებდეს დოკუმენტების წარდგენის თარიღს 5 კალენდარულ დღეზე მეტი ვადით.

* + - 1. **პრეტენდენტის დისკვალიფიკაცია**

შპს „ჯინო პარკი“ და შპს „ენჯი და კომპანია“ უფლებამოსილია საკვალიფიკაციო დოკუმენტაციაში არსებულ ინფორმაციაზე დაყრდნობით მოახდინოს შერჩეული პრეტენდენტის დისკვალიფიკაცია თუ:

1. პრეტენდენტი ირიცხება მოვალეთა რეესტრში;
2. საგადასახადო ორგანოების მიერ პრეტენდენტის ქონებზე დადებულია საგადასახადო გირავნობა/იპოთეკა;
3. რეგისტრირებულია ყადაღა პრეტენდენტის ქონებაზე;
4. დაწყებულია პრეტენდენტის რეორგანიზაცია, ლიკვიდაცია ან გადახდისუუნარობის საქმის წარმოება;
5. სატენდერო განაცხადით მოთხოვნილი დოკუმენტაცია სრულად არ იქნება წარმოდგენილი.
   * + 1. **დამატებითი მოთხოვნები :**

* ბოლო 5 წლის მანძილზე საინფორმაციო ტექნოლოგიურ დარგში მუშაობა საქართველოში;
* წარმატებით დასრულებული (ან მიმდინარე) მრავალ ეტაპიანი, მრავალმხრივი პროექტები, რომლებიც მოიცავს მსგავსი გადაწყვეტის ინსტალაციას, დანერგვას და ტექნიკურ მხარდაჭერას საქართველოში;
* „მომწოდებელს ხელშეკრულების მოქმედების განმავლობაში არ აქვს უფლება შეცვალოს ხელშეკრულებაში ფიქსირებული მომსახურების ტარიფები.“
  + - 1. **კონფიდენციალურობა**

პრეტენდენტი პასუხისმგებელია შპს „ჯინო პარკი“-სა და შპს „ენჯი და კომპანია“-ს მიერ მიწოდებული ინფორმაციის კონფიდენციალურობაზე, როგორც შერჩევის პროცესის მსვლელობის, ასევე მისი დასრულების შემდეგ, მიუხედავად ტენდერის შედეგებისა.